เมื่อเดือนธันวาคมประจำเดือนมาน้อยกว่าปกติ ซึ่งจากเดิมมา4-5วัน แต่ครั้งนี้มา2วันแล้วหายไปเลย วันแรกใช้ผ้าอนามัย2แผ่น แผ่นแรกชุ่มแผ่น แผ่นที่สองชุ่มสักครึ่งแผ่น ส่วนวันที่2ก็ชุ่มสักครึ่งแผ่น แผ่นที่สองมีเล็กน้อย ส่วนวันที่สามไม่มีเลย ได้มีเพศสัมพันธ์กับแฟน เมื่อ15ธันวาคม ประจำเดือนมาแบบผิดปกตินี้วันที่24-25 ธันวาคม ซึ่งเดือนพฤศจิกายนก็มาประมาณนี้แต่4วัน พอมาถึงเดือนนี้มีอาการเจ็บนมอยู่2วันช่วงวันที่ 2-3มกราคม และยังรู้สึกท้องอืดท้องแข็งกินอะไรไปนิดหน่อย รู้สึกท้องยื่นแขม่วไม่ได้ เลยรู้สึกเป็นกังวลได้เริ่มทานยาคุมยี่ห้อซุซี่28มาเป็นเวลา6เดือน ในช่วงเดือนธันวาคมนี้ก็ทานเป็นปกติ ถ้าคลาดเคลื่อนบ้างก็ประมาณ1-2ชั่วโมง แต่ไม่เคยข้ามวัน
สวัสดีค่ะ หากทานยาคุมกำเนิดได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียร่วม ไม่ได้ทานยาอื่นบางชนิดร่วม ยาคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1%นอกจากนี้ หากได้มีประจำเดือนมาแล้ว โดยมาในช่วงการทานยาคุมเม็ดที่ 23-26 ก็แสดงว่าไม่ได้มีการตั้งครรภ์เกิดขึ้น แม้ว่าจะมาเพียง 2 วันและมามีปริมาณน้อย ทั้งนี้ การที่ประจำเดือนมาน้อย เป็นผลจากการทานยาคุมกำเนิดต่อเนื่องนานๆ ได้ เพราะฮอร์โมนจากยาจะไปทำให้เยื่อบุโพรงมดลูกบางลง ประจำเดือนจึงออกมาน้อยได้อย่างไรก็ตาม หากรู้สึกังวล อาจลองตรวจหาการตั้งครรภ์ดูก็ได้ค่ะหากตรวจไม่พบ จะได้ไม่ต้องเครียดสำหรับอาการเจ็บเต้านม ท้องอืด ท้องแข็ง อาจเกิดจากสาเหตุต่างๆ ได้ เช่น มีความเครียด การทานอาหารที่ย่อยยาก ดื่มชา กาแฟฟรือแอลกอฮอล์มากไป การมีท้องผูก เป็นต้น